b'\n_START_ARTICLE_\nGustaf Arokallio\n_START_SECTION_\nEl\xc3\xa4m\xc3\xa4\n_START_PARAGRAPH_\nGustaf Arokallio syntyi Sotkamossa kes\xc3\xa4kuussa 1854. H\xc3\xa4nen vanhempansa olivat Nivalan kirkkoherra, rovasti Gustaf Reinhold Petterson (1822\xe2\x80\x931890) ja Wendla Lovisa Wegelius. H\xc3\xa4n kirjoitti ylioppilaaksi 1872 Oulun ruotsalaisesta alkeisoppilaitoksesta ja suoritti teologisen erotutkinnon Helsingin yliopistossa 1878. Arokallio vihittiin papiksi 1879 ja 1899 h\xc3\xa4nest\xc3\xa4 tuli rovasti. Pastoraalitutkinnon h\xc3\xa4n oli suorittanut 1885. Arokallio oli Kurkijoen kappalaisena 1888\xe2\x80\x931897 ja kirkkoherrana vuodesta 1898 alkaen ja h\xc3\xa4n toimi my\xc3\xb6s vt. l\xc3\xa4\xc3\xa4ninrovastina 1898\xe2\x80\x931903 ja 1926._NEWLINE_Arokallio oli kiinnostunut erityisesti kansanopetuksen ja maatalouden kehitt\xc3\xa4misest\xc3\xa4. H\xc3\xa4nen aloitteestaan perustettiin 1895 Kurkijoen osuusmeijeri ja lainoja k\xc3\xb6yhille viljelij\xc3\xb6ille my\xc3\xb6nt\xc3\xa4nyt Kurkijoen maanviljelysrahasto. Arokallio toimi my\xc3\xb6s lahjoitusmaatalonpoikien yhteismets\xc3\xa4kysymyksen parissa ja h\xc3\xa4n oli Elisenvaaran maanviljelyskoulun esimiehen\xc3\xa4 parikymment\xc3\xa4 vuotta._NEWLINE_Arokallio solmi vuonna 1889 avioliiton Sofia Elisabet Parviaisen kanssa. H\xc3\xa4net valittiin eduskuntaan Viipurin l\xc3\xa4\xc3\xa4nin it\xc3\xa4isest\xc3\xa4 vaalipiirist\xc3\xa4. _NEWLINE_Arokallio jatkoi ty\xc3\xb6t\xc3\xa4\xc3\xa4n kirkkoherrana vuoteen 1939 saakka, jolloin h\xc3\xa4n menehtyi Eurassa 85 vuoden i\xc3\xa4ss\xc3\xa4. Arokallion tyt\xc3\xa4r on arkkitehti Elsa Arokallio.'